
DISSERTATIO JURIDICA 

INAUGURALIS, 



AD 



TITULUM PANDECTARUM, 



cui inscribatur 



ARBORUM FURTIJl CAESARUM. 



In explicando hocce titulo Pandectarum , ra- 
tio et ordo explicandi fere sponte sua sese nobis 
offert; facili enim atque lucido interpretandi mo- 
do maxime consulere videmur,* si ad singulas le- 
ges singulasve paragraplios , quid in iis memo- 
ratu dignum, aut explicatione indigens nobis ap- 
pareat, adnotemus atque indicemus. 

1 

Ad Tituli inscriptionem. 

ARBORUM FURTIM CAESARUM. 

Ad tituli inscriptionem. Inscriptiones titulorum 
Rubricae vocantur, quia, ut magis discernerentur, 
omnia summa materiae capita , rubro vel minio 
notari fuerint solita. Sic apud Ovidium, Trist. 
L. I. Eleg. I. vs. 7. 

Nec titulus minio, nec cedro charta notetur. 
Et apud Juvenalem , Sat. XIV. vs. 192. 

Perlege rubras 
Majorum Leges. 

et apud Quincti!. Z,©. XII. cap. 3. Quorum alii 
se ad album et rubricas transtulerunt et formu- 
larii, vel ut Cicero ait, Leguleii quidam esse ma- 
luerunt; atque etiam Paulus in L. 2. $ ult. D. de 
Interd. sive extraord. ad. pro titulo sive inscrip- 
tione tituli utitur voce rubrica: «Recuperandae 

» possessionis (interdicta) causa proponuntur sub 
«rubrica, unde vi.” Quae rubrica est titulus 16. 
libri XLIII. Digestorum. Alii autem hanc vo- 
cem non tamen ab omni colore rubro in genere 
derivant, quin potius a prima significatione vocis 
Rubrica. Rubrica enim terram rubri coloris 
Latinis significat, eoque sensu hoc verbum apud 
Vitruvium , Lib. VII. cap. 7. et Catonem , de Re 

Rust. cap. XXXIV. inveniri licet. Hujusmodi 
autem terrA et minio quum tituli ac capita no- 
tari solerent, eo factum est, ut Rubricae pro 
titulis caperentur. Conf. Brj^son. de V. S. in 
v. Rubrica, adde porro Bockelm. in Prolog, ad 
D. § 3. 



Arborum furiim caesarum. Id est , de actione 
arborum furtim caesarum. Sic titulo sequenti 
inscribitur: Vi bonorum raptorum et de turba, 
pro De actione vi bonorum raptorum et de turba. 
Conf. Wissenb. in Disput. etd t. D. vi bonorum 
raptorum § 1. et Smallenb, 'ad Schultingii Notas 
ad inscriptionem tituli nota 1. Varias autem ex 
hoc delicto nasci posse actiones docet Merillius, 
Observ. IV. 33. ut passim , in hoc titulo expli- 
cando, fusius a nobis explicetur. 

Arborum. De his quae arborum appellatione 
continentur, conferantur quae infra notata sunt 
ad legem tertiam. In genere observari licet, 
arborem proprie nullam dici, quae radicem non 
concepit: Conf. Brisson. de V. S. in v. Arbor. 

ubi variae divisiones arborum e Pandectis alle- 
guntur; v. g. quod sint frugiferae, quales sunt 
pomiferae, vel non frugiferae, quales sunt cu- 
pressi. L. 45. § 13. D. de Jure Fisci et L. 16. 
§ 1. D. quod vi aut clam, quod sint caeduae 

1 * 

vel grandes. L. 7. $ 12. D. Sol. matrim, et 
L. 11. D. de IJsufr. caeteraeque plures. 

Sed silentio liic praeterire nequimus arbores 
terminales sive finqjps, quae pro terminis et fi- 
nibus observabantur, quae etiam dici solebant 
Antemissae , quia nonnulli lias aibores ante fun- 
dos suos adeo intactas servabant , ut numquam 
frondem vel lignum caederent, idijue eo consi- 
lio, ut magnitudine caeteras superarent, et ob- 
servationem finium praestarent: etiam Peregri- 
nae vocantur, quia studio in limitibus et finibus 
agrorum peregrinas ponebant arbores, ne vulga- 
res crederentur ; quae arbores etiam Intactae et 
Omissae vocabantur. Qui autem hasce arbores 
caederent vel moverent , non actione arborum 
furiim caesarum tenebantur , sed actione de termino 
moto. Arbores enim eum in finem sic positae , 
jam jam arbores considerari, ut ita dicam, de- 
sinebant, et termini, qui religione apud Roma- 
nos colebantur , censeri coeperant. Sic canit 
Ovidius , 

» Termine, sive lapis, sive es defossus in agro 

» Stipes, ab antiquis, tu quoque Numen habes.” 

Jam a primis inde temporibus magna fuit apud 
Romanos terminorum religio. Quum enim Numa 
Pompilius jussisset unumquemque suum agrum 
circumscribere, et lapides in finibus ponere, si- 

mul voluit terminos illos Jovi Terminali sacros 
esse, atque frugum primitias illis Terminis (quos 
et ipsos Deos esse credebant) sacrificari. Atque 
hinc si quis Terminum exarasset, et ipsum et 
boves sacros esse statutum erat; ideoque impune 
occidebantur: Cf. Festus in v. Terminus; et 

Pothier ad iit. D. de Termino moto, pr. — 
Conf. porro C. H. Trotzius de Termino moto, 
quae dissertatio exstat in Nov. Thes. Diss. Jur. 
Oelrichs, Vol. II. Tom. I. pag. 199 sqq. 

Praeterea poenam de termino moto, omniaque 
in genere huc pertinentia etiam pertinere ad ar- 
bores illas Terminales docet Gothofr. in notis ad 
inscriptionem tituli D. de Termino moto ubi haec: 
3) Terminum , Termonem etiam Veteres dixerunt. 
» Festus in voce Termino. Quod de Termino 
j> hic dicitur ad bodones sive botones etiam per- 
3) tinet ( qui vicem Terminorum praestant) et ad 
d arbores terminales .” 

Bodones, Botones, Botlones vel Botontini , 
dicuntur tumuli ad denotandos agrorum fines e- 
recti. Conf. Brisson. de V. S. in v. Bodones. 
Sic apud Paul. Rec. sent. L. V. tit. XXII. 2. 
haec occurrunt : 3) Qui terminos effodiunt vel 

» exarant, arboresve terminales evertunt, vel qui 
33 convellunt Bodones .” Ad hunc autem locum 

merito adnotat Doct, Schultingius : 3) Credo luiec 

>3 esse ab Ulpiano, non a Paidlo, qui an sciverit 

quid essent Bodones , valde dubitem .” Verbum 
hoc est posterioris aevi, et notat tumores, ex 
terra congesta ad agrorum fines erectos , ut docet 
Car. du Fresne in Gloss. med. et inf. Latinit. — 
Sin postea termini sive fines mutarentur vel duo 
agri in unum dominium codlescerent , arbores 
Finales eruebantur vel caesebantur, et novella 
arbor vel arbores plantabantur, eo consilio, ut 
facies loci, obscurandarum finalium quaestionum 
causa , mutaretur ; et arbor vel arbores quae eo 
loco unde Finales vel Antemissae erutae erant, 
plantabantur, vocari solebant Arbustum ; quae 
est altera significatio vocis arbusti , quae vox 
caeteroquin, priore significatione, omnibus nota 
est, significans locum arboribus consitum. Conf. 
L. 27. § 7. D. ad L. Aquil. et Isidorus Etymolog. 
XVII. 6. et Brisson. de V. S. in v. Arbustum (1). 

Qui autem hasce arbores finales sive termi- 
nales , vel quocunque alio nomine vocabantur, 
caeciderant , rei erant criminis termini moti ; quod 
est dehctum extraordinarium, quo Termini, id 
est, lapides aliaque signa confines agrorum dis- 
tinguentia moventur, mutantur, avelluntur, vel 
propelluntur. Cf. L. 1. L. 2. L. 3. D. h. t. Cu- 



ti) jtrbor etiam alia significatione occurrit, in L. 3, L. 5, 
§ j. et L. 6 , D. de Lege JUiod. de jactu, nimirum 
pro malo navis , quae pars navis praecipua habetur. 
Conf. L. Ut. D. de V. S. 

jus criminis poenam a Numa statutam modo mc- 
moravimus ; sed jure novo poena pro varia con- 
ditione admittentium est extraordinaria et arbi- 
traria: honestiores enim relegantur; humiliores 
vero, si id admiserint, castigantur, vel ad opus 
publicum dari possunt. Conf. L. l,L.2, L. 3, 

$ ult. D. h. t. Quin et lege agraria quam Cae- 
sar tulit, adversus eos qui terminos statutos, 
extra suum gradum finesve moverunt , (dolo ma- 
lo) poena pecuniaria constituta est; nam in ter-, 
minos singulos quos ejecerunt, locove moverunt, 
quinquaginta aureos in publico dari jubet, et 
ejus actionem petitionemque ei, qui volet, esse 
jubet. Conf. L. 3. pr. D. h. t. Conf. Pothier 
ad h. t. D. qui secundum Smallenburgium ad 
notas Schultingii ad h. t. in meliorem ordinem 
redegit, quae a compilatoribus Pandectarum hoc 
titulo tumultuarie proposita sunt. 

Furtim. Minus recte Gothofr. in notis ad hunc 
locum e Pauli. Sent. L. V. tit. XX. $ ult. notat; 
furtim caedere est m)ctu caedere. Melius Brisson. 
de V. S. in v. furtim , id est , clam. Caeteroquin 
vide quae adnotavimus infra ad pr. L. 7. 

Caesarum. Quid sit caedere arbores. Conf. 
L. 5. pr. h. i. quaeque ibi adnotavimus. 

Ad legem primam. 

paulus Lib. 9. ad sabinum. 

» Si furtim arbores caesae sunt , et ex 
» lege Aquilia et ex XII Tabularum , 
» dandam actionem Labeo ait. Sed 
» Trebatius ita utramque dandam, ut 
» judex in posteriore decucat id, quod 
» ex prima consecutus sit , et reliquo 
» condemnet .” 

Hac lege duas actiones es arboribus furtim 
caesis oriri docetur. At vero passim in titulo 
et aliae occurrunt actiones inde oriundae ; quin 
imo Hermogenianus in L. 32. D. de 0. et A. de 
■ concurrentibus actionibus disserens, quae ejus- 
dem delicti nomine competere possunt, non aliud 
aptius esemplum afferre potuit quam illud ar- 
borum furtim caesarum. Si quis enim arbores 
furtim caeciderit, novem actiones ex eo delicto 
oriri possunt; nempe, actio ex lege XII labb, 
actio ex lege Aquilia; actio praetoria in duplum. 
Conf. L. 7. § ult. D. h. t. Interdictum, quod 
vi aut clam; conf. L. 16. $ I. D. quod vi aut 
clam; actio criminalis. Conf. L. 3. D. h. t. 
Praeterea actio furti , condictio , et ad exhibendum. 
Conf. L. 8. § 2. D. h. t. et denique actio locali; 

si colonus id fecerit. Conf. L. 9. D. h. t. et 
L. 28. $ 6. D. dc jurejur. et L. 25. $ 5. D. 
Locat, cond. Conf. Merillius Observ. L. II. c. 33. 
Quaeritur autem an omnibus hisce actionibus 
experiri quis possit, ad quam quaestionem res- 
pondetur in L. 32. D. de O. et A. juncta lege 
41. § 1. D. eod. »Quum ex uno delicto plures 
» nascuntur actiones, sicut evenit cum arbores 
)>furtim caesae dicuntur, omnibus experiri per- 
» mitti , post magnas varietates obtinuit. Hoc ta- 
»men ita intelligendum est, ut quantum ex una 
y> actione actor consecutus fuerit , tantum ex altera 
3) detrahatur.” Ita enim Paulus, in d. L. 41. $ 1. 
scribit: » Si ex eodem facto duae competant ac- 

y> tioncs ; postea judicis potius partes esse , ut , quo 
»plus sit in reliqua actione, id actor ferat (1); 
V si tantundem aut minus , id consequatur (2)”. 
Atque haec doctrina etiam secunda legis parte 
confirmatur e sententia Trebatii qui docet, ju- 
dicem in secunda actione debere abstrahere quod' 
actor e prima jam consecutus est, adeoque reum 



(1) Sensus est, postquam jam una actione actum erit, in 
sequente actione judicis erit officium curare, ut actor id 
ferat, quo plus sit in reliqua actione. 

(2) Patet, pro id consequatur sine dubio legendum esse 
nihil consequatur , recte ita emendante Cujacio. Conf. 
Pothier, ad t. D. de O. et A. n°. LXYI. et ll. 46 et 47. 
j O. ad L. Aquil. L. 88. D. de furt. et L. i. D. vi 
bon. rapi. s 

tantummodo condemnandum esse in id, quod 
plus est in secunda actione, quam in prima in- 
stituta. 

Et ex lege Aquilia. Nimirum de damno dato; 
causa enim hujus actionis eadem est quam legis 
Aquiliae ; scii, damnum datum rei nostro do- 
minio subjectae. Conf. L. 5. $ 1. D. h. t. 
quaeque ibi adnotavimus. Coni L. 28. $ 6. D. 
de jurejurando. 

Et ex XII Tabularum dandam actionem. Ex 
lege XII Tabb. qui hac actione conveniebatur 
viginti quinque aeris in singulas arbores, quas 
cecidisset pendere damnabatur. Conf. quae in- 
fra adnotata sunt ad L. 10. In Tabula secunda 
legum XII Tabularum sic cautum erat: » Si 

itguria alienas arbores caesii , in singulas XXV 
aeris luito.” Pro hac actione postea invaluit 
Praetoria in duplum. Coni infra L. 7. § 7. 
D. h. t. 

Labeo ait, sed Trebatius. C. Trebatius Testa, 
illustrissimus JCtus, Caesari et Ciceroni famili- 
arissimus, in jure civili discipulum habuit Q. 
Antistium Labeonem , Q. Labeonis JCti filium et 
principem sectae Procubanorum. Conf. Bacchius 
Hist. JPtiae Rom. L. II. c. JI. sect. 4. $ 45. 

Ut jwiex tn posteriore deducat id, id est , ut 
judex extrahat de posterioribus, quod e priore 
actione jam consecutus est actor. 

Et reliquo condemnet. Sunt qui addant eam; 
non opus: Conf. Schulting. in notis ad hunc lo- 

cum. Van de Water notavit legendum esse in 
reliquum. Conf. Small. in notis ad h. I. Sed 
nulla emendatione opus est ; invenitur enim ver- 
bum condemnare cum genitivo. L. 2. D. de Evid. 
et L. 39. D. de oper. lib. et cum accusativo , et 
quidem vel sine praepositione, vel cum ea. L. 
45. D. de fidej. et L. 19. D. de usur. nec non 
cum ablativo ut hoc loco, et passim. v. g. in 
L. 6. § 9. D. comm. divid. L. 38. $ ult. D. de 
re judic. Conf. Brisson. de V. S. in v. Con- 
demnare. § 3. . 

Ad legem Secundam. 

gajus Lib. 1. ad legem XII Tabularum. 

» Sciendum est autem , eos qui arbores , 
» et maxime vites caeciderint, etiam 
y>tanquam latrones puniri .” 

In applicatione legis superioris vidimus occa- 
sione damni sive delicti arborum furtim caesa- 
rum plures dari actiones ; quarum novem ibi e- 
numeravimus. Jam in hac lege secunda, nobis 
obvenit actio criminalis, et proinde non imme- 
rito quaeritur quatenus haec actio concurrit cum 
civili; nec non, quatenus actio civilis actioni cri- 
minali praejudicium facit an minus. Rationem 
dubitandi petimus e L. 4. D. de pubi. jud. ubi 
Paulus ita disserit: » Interdum evenit ut prae- 

judicium judicio publico fiat, sicut in actione 
» legis Aquiliae et furti , et Vi bonorum rapto- 
srum et interdicto unde vi, et de tabulis testa- 
» menti exhibendi: nam in his de re familiari 
sagitur.” Jam quaeritur quid haec verba prae- 
judicium Jieri judicio publico sibi velint? Sunt 
qui putent, Pauli sententiam non ita accipiendam , 
quasi velit, electa actione legis Aquiliae, pror- 
sus non posse agi lege Cornelia , sed interim , et 
dum pendet civile judicium, praejudicium fieri 
publico ; finito autem civili , recte processurum 

publicum. Quae quidem solutio inepta videri 
non poterit; sed praevalere tamen videtur alia 
ratio harum legum conciliandarum , secundum 
Matthaeum de Crim. L. 47. id. 3. $ 5. Nimirum 
quod Paulus dicit, praejudicium fieri judicio pu- 
blico, id totum ad probationes referendum esse, 
si enim civili judicio reus convictus sit, facilius 
convincetur et criminali , et contra, si privato judi- 
cio absolutus sit, facilius innocentiam probabit 
publico. Praejudicium enim est quod praecedit 
judicium , et exemplum monstrat judicaturo quod 
sequatur. Proinde judex publicae quaestionis 
futurae sententiae exemplum capere potest ex' 
exitu privati judicii. Conf. Matthaeus loc. laud. 
et L. un. Cod. quando civ. ad. crim. praejud. 

Qui arbores. Intelligendum est frugiferas , 
licet neget D. Gothofr. qui in notis viri Clariss. 
N. Smallenburgii ad h. L. corrigitur. — Melius 
autem ad hanc legem nobis disputare videtur 
Merillius Obs. L. IV. cap. 33. qui hunc locum 
ex Paulli Rec. Scnt. Lib. V. T. 20. explicat, 
de actione extra ordinem , qua quis tenetur si 
arbores fructiferas reciderit. 



Et maxime vites. Vitium memoratio jam pro- 
bat Merillii sententiam , nempe , hic agi de arbo- 
ribus fructiferis; caeterum de honore et privile- 
gio quo vites jure Romano habebantur, conf. quae 
notata sunt ad Leg. 3. pr. h. t. 

{Et iam.) Melius supprimenda haec vox. 

Latrones. Quaeritur igitur quaenam poena iis 
infligenda est? Gotliofr. ad h. L. putat poe- 
nam mortis; minus recte tamen, forte deceptus 
loco Servii, qui ad Virgilii Ecl. III. vs. 11. 

» Atque mala vites incidere falce novellas ,” 
adnotat , fuerat capitale supplicium alienas arbores 
incidere. Capitale autem supplicium non tan- 
tummodo dicitur de morte naturali, sed etiam 
de morte civili , qua caput etiam eximebatur. 
Latrones autem in metallum dabantur, aut re- 
legari solebant. Conf. L. 28. $ 10. D. de poen. 
et hinc eadem poena etiam reis criminis arbo- 
rum furtim caesarum inflicta fuisse videtur. Jure 
antiquo Hollandico hujus criminis rei virgis a- 
liave poena arbitraria coercebantur, pro varia 
rei ratione. Conf. Groenewegen de Legg. abr. 
ad L. 2. D. h. t. et Voet ad h. t. D. n°. 5. 

Ad legem Tertiam. 

ulpianus Lib. 42. ad sabinum. 

Ad legis Sl e principium. 

» Vitem arboris appellatione contineri , 
» plerique veterum existimaverunt." 

Huic legi merito apud Gothofredum inscribi- 
tur: » De his quae arboris appellatione conti- 

nentur.” Varile enim species arborum de qua- 
rum appellatione forte dubitaretur hic enumeran- 
tur. Et primus locus merito Vili conceditur, 
quae apud priscos magno honore habebatur. 
Hinc Plinius scribit: Vites jure apud priscos, 
magnitudine inter arbores numerari solitas esse. 
Huc etiam pertinet illud Virgilianum Eclog. V. 
vs. 31. 

» Vitis ut arboribus decori est , ut vitibus uvae, 

» Tu decus omne tuis. 

Et apud Horatium haec occurrunt: 

» Nullam Vare, sacra Vite prius severis arborem .” 

Neque apud Romanos solum, sed et apud a- 
lias gentes magno in honore habebatur vitis. 
Virgilianum enim locum ex Theocrito desumtum 

esse notat Servius ad li. 1. Praeter Graecos e- 
tiam Hebraei magno honore habere vites sole- 
bant; ut patet e loco Judicum C. IX. vs. 12. ubi 
arbores finguntur regem sibi velle eligere et e- 
tiam se ad Vilem ut hancce invitent, vertunt (1). 
Hispani quoque communi proverbio domum pa- 
ternam, vineam avitam laudant. 

In jure autem quaeri solet, an vineae arbores 
longaevae aestimandae sint , an minus , quae 
quaestio ventilatur a Menagio Amoenit. Juris 
Cap. IX. ad L. 4. $ 5. D. loedi.; ubi cum de 
vetustate vinearum quidam colonum quereretur, 
ob idque remissionem postularet, Imperator An- 
toninus rescripsit, non esse rationem ejus ha-t 
bendam, in hunc modum: » Novam rem desi- 



ti) Locus sic sese habet: 

» Vr. 8. Ierunt ut ungerent super se regem : dixerunt- 
que olivae, Impera nobis. 

Vr. 9. Quae respondit. Nunquid possum deserere 
pinguedinem meam , qua et Dii utuntur , et homines : 
et venire ut inter ligna promovear? 

Vr. 10. Dixeruntque ligna ad arborem ficum, veni et 
super nos regnum accipe. 

Vr. 11. Quae respondit eis. Nunquid possum dese- 
rere dulcedinem meam, fructusque suavissimos, et 
ire ut inter caetera ligna promovear? 

Vr. 12. Locutaque sunt ligna ad vitem, veni, et im- 
pera nobis, 

Vr. 13. Quae respondit eis. Nunquid possum dese- 
rere Vinum meum quod laetificat , Deum et homines , 
et inter ligna caetera promoveri?” 



i 

» deras , ut propter vetustatem vinearum remis- 
»sio tibi detur.” Breviorem vitam Theophras- 
tus et Plinius Lib. XVI. Cap. 44. vitibus tri- 
buunt: sed laus longaevitatis iis competere vi- 
detur ex propaginibus, quarum beneficio vites 
non alias arbores ex se creant, sed quasi ex se 
replentur. Et bine non immerito vites immor- 
talitatis participes esse dicuntur (1). 

tr 

' * • 

(1) Caeterura , B. Lectori non ingratum fore confido, si 
occasione eorum quae de vite arbore in medium protu- 
limus , etiam super vite vinoque adscriliam locum in- 
signem , es antiquo libro Belgico , scilicet versione 
Belgica , operis , olim valde celebrati , Bartholomaeus 
den Engelschman , van de proprieteiten der Dingen. 
Haerlem MCCCC en LXXXV. Lib, XFJI. C. dl 9. 
et seq\ «Vitis dats een wynghaert, ende zyn natuer 
» is buechsam ende buecht hem wech ende weder, ende 
» vlecht hemzelven d’een in d’ander , ais arm in arme , 
«ende dacr zyn cleyn dradekens aen, die hem cronc- 
«kelen en vlechten an de boracn, daer si an comen 
«konnen, alsoe vast, dat die wyngaerdt niet valien en 
«mach. En deze ranxkens heyten Comubi. Vinea is 
«die stede daer men den wyngaert piant, cn zommige 
«iuden lieytent Vinetum. . 

«Vinum, dats wyn, en is alsoe veel gheseyt ais in 
«den wyngaert ghewasseu, of is gheseyt van Vena, 
» dats van d’ader . daer omdat dye wyn dye aderen 
... «haest ghevult heeft. — Men en mach die loven van 
» den wyne niet te vollen beschriven , ja al leefde 
«bachus noclr selven. Item dye wyn houdt princi- 
«paetschap onder allcn natticlieden.” 

• 9 

Ad L . 3. § d. 

» Hederae quoque et arundines , arbores 

» non male dicentur." 

Hederae. Secundum Brissonium de V. S. 
in v. haec vox non alio loco in Pandectis 
occurreret. Apud Columellam L. VIII. Cap. X., 
hederae uvae sive uvae hederaceae utilissimum 
nutrimentum turdis laudantur, atque frons he- 
derae bubus alimentum erat. Sic scribit Cato 
de Re Rust. EV: »Ubi foenum TKH) erit fron- 
dem hederaceam dato.” Frons hederae etiam 
signum victoriae celebrabatur; uti legimus hede- \ 
rae victricis ferre praemia, apud Horat. Epist. 
L. 1. Ep. 3. vs. 25. Egregium est epitheton 
quod Virgilius in Ecl. III. vs. 19. huic arbori 
dat. memorat enim ibi errantes hederas , quia 
hac et illae vagari solent: nostratibus Klimop. 
Conf. Servius 'ad Virgil. d. 1. 

Et Arundines. Arundo caedua occurrit in 
L. 40. $ 1. D. de contr. emt. Arundine pro 
ligno utuntur in Aegypto. L. 55. $ 5. D. de 
legat. 3°. Arundinetum est locus ubi arundo 
provenit et colitur, Belgice, Een plaats met riet 
beplant. Non ahs re videtur hic observare, mox 
post arundinis . factam mentionem , memorari Sa- 
lictetum, sive potius Salictum; nam in cultura ha- 
rum arborum naturale etiam quoddam vinculum 

exstitisse videtur, obseryante Catone de R. R. 
XLVII. quo autem loco omnia de arundine 
et vite adeo confuse sunt proposita ut Pontedera 
ad eum locum adnotet: » Haec Catoniana esse, 

facile mihi persuadere non possum.” 



r- ■ • • s . 

£ Ad L. 3. § 2. 

» Idem de Salicteto dicendum est." 

De Salicteto. De salicto legitur in Haloan- 
drina, et haec lectio prae salicteto ferenda vide- 
tur. In L. enim 7. $. b. D. Quod vi aut clam 
eadem significatione occurrit salictum , et apud 
ipsum Columellam , de R. R. L. XI. C. 2. § 19. 
etiam legimus deputare salicta; et vox salictum 
etiam occurrit apud Ovidium Metam. XI. v$, 363. 
Salictum autem est locus frequente et densa sa- 
lice plantatus, nostratibus: Een Wdqenbosch. 



2 * 

Ad L. 3. § 3. 

» Sed si quis saligneas virgas instiluendi 
» salicti causa defixerit , haeque, antc- 
» quam radices coegerint, succidantur 
» aut evellantur : recte Pomponius 

» scripsit non posse agi de arboribus 
» succisis , ■ cum nulla arbor proprie 
» dicatur , quae radicem non conce- 
» perit” 

# 

Generale juris principium est , nullam arborem 
dici, nisi quae radices egerit; hujus autem re- 
gulae exceptio proposita est in stirpibus olearum, 
ob eximium harum fructum, uti docetur § 7. 
b. L. ubi vide quae adnotata sunt. Contrarium 
autem obtinet in virgis saligneis, quippe harum 
non eadem est praestantia , atque propterea , se- 
cundum generalem juris regulam, arbores non 
censentur esse, antequam earum radices terri 
coaluerint; sed herbarum erunt loco, quique eas 
evulserit, propterea hac actione non tenetur. 

Coegerint. Alii legunt egerint , alii coierint. 
Conf. Gothofr. in n. ad h. t. 

Pomponius. Videantur quae infra notata sunt 
ad § seq. 

Ad L. 3. § 4 . 

» Quod si quis ex seminario , \id est ] 
» stirpitus arborem transtulerit: eam, 
» quamvis nondum comprehenderit ter- 
nram, arborem tamen videri, Pompo- 
» nius Lib. 39. ad Sabinum probat." 
In hac lege, uti jam observavimus, agitur de his 
quae arborum appellatione continentur; quibus spe- 
ciebus singulis enumeratis, huic legi finem imponit 
$8. hisce verbis: » Omnium igitur harum arbo- 
»rum quas enumeravimus nomine agi potest,” (ni- 
mirum, arborum furtim caesarum actione;) extra 
omne dubium igitur, etiam quae hac 4* enume- 
rantur, stirpitus e seminario translatae arbores, hanc 
actionem producere debent ; sed totidem verbis con- 
trarium docere videtur L. 7. §2. D. b. t. ubi dicitur, 
si quis radicitus arborem evellerit vel extirpaverit , 
hac actione non tenetur: neque enim caecidit vel 
succidit vel subsecuit. Aquilia tamen tenetur 
quasi ruperit. — Hanc difficultatem senserunt , at- 
que ita eam explicare conati sunt, quasi de du- 
obus hic sermo esset, de altero transferente, de 
altero caedente arborem. Conf. Corp. jur. Gloss. 
ad h. 1. nota p. ubi haec: » Transtulerit , de 
»loco alieno in suum fundum, aliusque postea 
» caecidit translatam , quae nondum radices immi- 
» serat, illi enim hac actione tenetur. Sed nonis 



I 

»qui transtulit, sed Aquiliani.” Hacc autem in- 
terpretatio nobis placere nequit, quippe longius 
quaesita; nullam enim rationem video unde 
colligeremus hic de duabus agi personis, de 
transferente et de caedente? Potius milii arri- 
dere videtur explicatio qua id § 2. I, 7. intel- 
ligatur de regula quadam generali, quae docet, 
arbores radicibus evulsas aut exstirpatas , non 
producere actionem arborum furtim caesarum, 
quoniam eae arbores neque caesae, neque suc- 
cisae, neque subsecutae erant, sed radicitus e- 
vulsae; quae extirpandi actus magis convenit 
actui rumpendi, quare etiam actio legis Aquiliae 
in casu exstirpationis conceditur. Ab hac autem 
generali regula exceptionem proponi in hac pa- 
ragrapbo si amittamus, omnis difficultas evanes- 
cit, et res in plano erit; neque difficile erit ra- 
tionem exceptionis indagare. Primo enim , tota 
haec Lex exceptiones continet; generali enim ar- 
borum denominatione continentur illae quae -fruc- 
tibus opponi solent; sed secundum hanc legem, 
vites, hederae, aliaque etiam arboribus annume- 
rantur. Conf. Voet ad h. t. D. n 2 1. Porro 
vidimus stirpes olearum a generali regula excipi, 
et arbores censeri, sive jam egerint radices sive 
non. Conf. $ 7. h. L, Et bine ipsa totius hu- 
jus legis ratio nos ducere videtur ut hic etiam 
exceptionem suspicemur regulae generalis, in fa- 

vorem seminarii introductam: maxime enim io- ' 
tererat seminaria , in quibus novellae arbores 
colebantur, intacta servari, et maxime ab avul- 
sione vel exstirpatione , quae in seminariis facilius 
fieri poterat, quum ibi arbores adbuc novellae et 
teneres essent ; atque hinc domino seminarii , 
unde arbores exstirpatae erant , non tantum com- 
petebat actio ex lege Aquilia: quasi ruptae erant 
arbores, sed etiam actio arborum furtim caesa- 
rum. Atque hacce explicatione , mihi saltem 
videtur, nullo torto interpretandi modo admisso , 
utraque paragraphus conciliari posse ; an satis 
recte doctiores videant atque judicent. Quaes- 
tionem de arbore quae radices jam conceperit 
an minus, vide quae notavimus ad praecedentem 
$ 3. h. L. 

Ex Seminario. Seminarium est locus in quo 
novellae plantae vel arbores adolescunt ; vel lo- 
cus subactus, in quo semina aut vitium aut ar- 
borum panguntur, ut, cum ad certam quantita- 
tem excreverint , in vinetum , vol arbustum vel 
pomarium transferantur. Conf. L. 9. $ 8. D. de 
usufr. et ibi Gotbofr. Ideo qui vineam vel ar- 
bustum vult constituere, seminaria prius facere 
debet, ut docet Columella de Arbor. C. I. — 
Atque liaec prima seminarii significatio etiam ad 
personas translata est. Sic apud Livium XIII. 

61. occurrit: Seminarium Senatus , pro ordine c 

quo senatores creabantur. Errare igitur videtur 
Brisson. de V. S. ad hoc verbum adnotans : Se- 
minaria appellantur fructus sementis causa re- 
positi. 

[Id es/.] Melius desiderantur; quin imo in 
erroream opinionem inducerent, quasi ex semina- 
rio et stirpitus arborem transferre, eadem essent; 
abest quoque apud Haldandr., et Schulting ad 
hanc § notat: » ld es/, abest apud Rob. Stepb. 
rectius.” 

Stirpitus. Idem quod radicitus, id est cum 
radicibus. : \ 

Quamvis nondum comprehenderit. Comprehen- 
dere terram arbor dicitur, quae terrae «oiiles- 
cit. 

Pomponius Lib. XIX ad Sabinum probat. De 
Sexto Pomponio, JCto celeberrimo, Juliano ae- 
quali, quique Divos Fratres aetate attigisse vi- 
detur, quippe satis noto , non est quod dicamus. 
Inter plura scripta memorantur libri XXXV 
ad Sabinum , sive ex Sabino , quorum liber XIX 
hic citatur. Monere sufficiat, sine justa causa, 
duos Sextos Pomponios fuisse, statutum esse a 
nonnullis viris doctis ; ut docetur a Baebio Histor. 
JPliae Rom. L. III. cap. II. Sect. 5. § 13. 
ibique ab A. C. Stockmanno in nota * origi- 
nem hujus erroris expositam esse. — Fuit 
Masurius Sabinus qui praeceptoris sui Capitonis 

sectam illustravit j et Coelius Sabinus: ad illius 
de jure civili libros tres commentarios scripserunt 
Pomponius, Ulpianus et Paullus. De Masurio 
Sabino, Conf. Baebius op. cit. L. III. cap. I. 
Sed. 6. 5 13, et de Goelio Sabino ibidem 
§ 21 , 



X ' ' 

' Ad L. 3. §. 5. 

r 

» Ideo ea quoque arbor esse videtur , cu- 
ti jus radices desinent vivere, quam- 
tivis adhuc terrd contineatur: quam 
» sententiam Labeo quoque probat 

Hac ’ lege docetur etiam arboris appellatione 
contineri eam arborem quae terrae adhuc cohae- 
ret, quamvis ejus radices jam desierint vivere $ 
quod tamen non ita intellexit D, Gothofr. qui 
ad $ praecedenten tertiam h. L. adnotavit: non 
esse arborem, cujus radices exaruerunt, forte de- 
ceptus ratione, arborem non esse, quae radices 
non habuit. Conf. Smail. in notis ad b. §, 
Sed ratio in promptu est, si sequamur explica- 
tionem Pothierii, ad h. t. D. num. I 2 n. a. 

dicentis , quod , quoniam arbor in ,hoc edicto di- 
citur, etiam illa quae stirpitus translata nondum 
terrae coaluit radicitus , ideo et illa quoque , cujus 
radices mortuae sunt, sed truncus adhuc terrA 
contineatur, nihilominus recte arbor videatur, 
e? ad hoc edictum pertineat. 



Ad L. 3. § 6. 

» Labeo etiam eam arborem recte dici 
»putat, quae subversa a radicibus , 
» etiam nunc reponi potest , aut quae 
»ita translata est, ut poni possit." 

Ia hac § Labeo pergit docere quaenam, arbo- 
ris appellatione, contineantur; et fingit casum, 
arborem procelli vel alia vi subversam esse a 
radicibus, et ab aliquo caesam. An hic etiam 
teneatur arborum furtim caesarum actione; id 
est: an talis arbor subversa sub arborum appel- 
latione contineri queat? et distinguendo respon- 
det, si ita subversa sit, ut adhuc reponi possit, 
aut ita translata, ut poni possit, arbor erit. Sin 
minus, arbor non erit, sed eo casu, nuda ligno- 
rum appellatione continendam esse. 

Ad L. 3 § 7. 

» Stirpes oleae , arbores esse magis est , 
» sive jam egerunt radices , sive non- 
, » dum. . \ 

In lege sequente docetur extra Omne dubium, 
non debere arboris numero censeri, quod adhuc 
adeo tenerum sit, ut herbae loco sit censenda. 
Ab hac autem regula , exceptionem hic invenimus 
in stirpibus Olearum. Oleae enim stirpes inci- 
dens (etiamsi ea radices non egit) arborum fur- 
tim caesarum actione tenetur ut hic ; quod spe- 
ciale est in olea. Neque ratio discriminis re- 
petenda videtur a differentia inter translatas ar- 
bores cum radicibus, et inter virgas plantatas. 
Conf. Corp. Jur. Gloss. ad h. Sed potius cum 
Golhofr. ad h. § statuendum videtur, hoc forte 
ita introductum fuisse ob eximium fructum et 
miram serendi diligentiam et scrobis subigendi 
et praeparandi difficultatem, quem, vel anno an- 
tequam taleam deponant, (id est truncum sine 
radice) praeparant, ut sole et pruina fiat putris, 
quae tota impensa perit mox, trunco caeso (1). 
Arbores esse magis est. Magis adverbium 

(1) Dc taleis oleaginis serendis. Conf. Cato de Re Rus/. 

Caji. 45. 

comparativum, quo eleganter uti solent JCti, 
si quando duarum sententiarum alteram alteri 
praeferendam censent ; quo pertinent formulae fre- 
quentissime in jure obviae, et citatae apud Bris- 
sonium de V. S. in V. magis et in V. potius. 
Quaesitum igitur hoc loco de stirpibus olearum, 
et respondet JCtus: in judicando de hisce, sive 
arbores sint nec ne, non tam ad coalitionem 
earum cum terra attenditur} sive enim hae ra- 
dices egerint , sive non ; magis est , id est , di- 
cendum tamen arbitror, potius est , verius est ut 
dicamus, eas arborum numero computandas esse. 

Vites adeoque et oleae nec non seminaria, pri- 
vilegio quodam , ut ita dicam , gavisae fuisse 
videntur. Conf. quae adnotavimus ad L. 2. et 
L. 3. $ 4. h. t. 

Ad L. 3. % S. 

» Omnium igitur harum arborum quas 
» enumeravimus , nomine agi poterit." 

Haecce paragraphus finalis quasi conclusionem 
t totius legis in se continet. Varias species enu- 
meraverat JCtus, de quibus quaeri poterat an 
inter arborum denominationem contineri poterant, 
nec ne. Et postquam vites, hederas, arundines, 
salicta et stirpes olearum , arboris appellatione 
contineri docuerat, finem huic enumerationi im- 
ponit, dicens, omnium arborum, et etiam earum 
quas enumeravimus, nomine agi potest; id est: 
Omnes illae arbores quas enumeravimus, si fur- 
tim caesae sunt , producunt actionem arborum 
furtim caesarum. ■ ■ 

Ad Legem Quartam. 

gajvs Lib. [1.] ad Leg. XII Tabb. (I). 

» Certe non dubitatur , si adhuc adeo 
» tenerum sit, ut herbae loco sit, non 
» debere arboris numero haberi 

4 • 

Supra vidimus notam characteristicam arbo- 
rum esse ut radices egerint ; ne autem haec 
locutio in ridiculum verteretur, et intelligeretor 
de omni vel minima etiam planta quae radices 
egerat, JCtusbac lege cavit, ne aliquis hoc su- 
mat de herba aut aliqua planta adeo tenera, ut 
huic similis sit. Conf. Voet ad h. t. D. n°. 1. 
et de bujus regulae exceptione quae adnotavimus 
ad § 7 legis praecedentis. 



(1) Numerus I. in manuscripto Florentino deest. Sed fuit 
tamen liber primus Gaji ad Leges XII. Tabb. Vide 
L, 2. b. t. et auctores quos citat Schulting in n. ad b. L. 



/ 

Ad Legem Quintam. • - 

paulus Lib. 9. ad sabinum. 

Ad principium. 

n! 

» Caedere est non solum succidere , sed 
» etiam ferire caedendi causa. Cin~ 
» gere est deglabrare , subsecare est 
» subsecuisse : non enim poterat cae- 
» cidisse intelligi , qui serra secuis- 
» set .” , 

\ 

t t 

Generatim expositis omnibus illis quae sub 
appellatione arborum intelligenda sunt aut mi- 
nus, jam in hac lege proceditur ad explicatio- 
nem verbi caedere ; nec non enumerantur quae- 
nam hic referenda sunt, quaenam minus. 

Caedere , varias habet significationes haec voxj 
v. g. verberare; sic legimus, caedi flagellis in L. 
2. § 4. D. de priv. Del. et in L. 10. § 12. 
D. de in jus voc. et caedi fustibus , in L. 1. D. 
de V der. L. 28. §5 . D. de poenis , et in L. 18. 
de jure fisci, eod. Caedere etiam significat occi- 
dere, uti in L. 9. C. ad L. Jul. de adult. oc- 
currit, jure caesus. Conf, Brisaon. de V. S. in 
v. caedere. : 

Hoc titulo autem, caedere est, crebris ictibus, 
vel securi, vel ascia, succidere arbores ; et etiam 

ferire vel vulnerare in totum vel pro parte, 
Conf. Gothofr. in not. ad h. I. et infra L. 7. 
$. 3. h. t. 

Succidere est arbores subsecare. Succisa arbor, 
m L. 19. D. comm. div. Succidere in L. 1. 
§ !■ D. de arbor, caed. Vide plura exempla 
apud Brisson. de V. S. in v. Succidere. In L. 12. 
pr. D. de usufr. et quemadm. usufr. occurrit 
materiam succidere , ubi vox materia distinguitur 
a ligno: est vero ibi materia lignum ex quo fiunt 
adificia, ut ita ligni appellatio latius pateat. 

Sed etiam ferire caedendi causa. Conf. infra 
L. 7, § 3 h. t. Conf. Pothier ad h. t. D. n°. 2. 

Cingere. Hotomannus in comm. ad Leg. XII. 
Tabb. legit stringere, quod non opus. Cingere 
enim hac in re est verbum proprium, ac signi- 
ficat discingere, id est, arbores in orbem de- 
corticare, quod necat arbores. Cum haec sig- 
nificatio huic loco conveniat, non opus etiam 
videtur ut legamus coinquere , ut volunt viri docti 
citati a Small. in notis ad h. L. nota 2. 

Deglabrare, arbores deglabrare est, eas glabras 
facere, decorticare, corticem eis demere. 

Subsecare est subsecuisse. Haec verba signifi- 
care possunt, tempus praesens etiam praeteritum 
in se continere , nisi forte melius legamus r 
Subsecare est serra secuisse, uti in Vulg. Conf. 
Gothofr. in notis, et Schulting ad h. /. quam 

lectionem si sequamur, transitus etiam ad se- 
quentia verba facilis est, et quasi sponte sua 
sequitur. 

Non enim poterat caecidisse mtelligi, qui serra 
secuisset; atque hoc ideo additum est, quia cae- 
dere proprie dicitur is dun taxat, qui securi ferit; 
adeoque, ne ille qui serra secuisset, JCto subter- 
fugeret, hanc generaliorem significationem, ver- 
bo caedere , in hoc titulo JCti attribuerunt. Cf. 
Pothier ad h. t. D. n°. II. nota , C. 

Ad L. 5. § d. 

» Ejus actionis eadem causa est, quae 
» est Legis Aquiliae .” 

Conf. L. 1. D. h. t. Schultingius , in notis ad 
h. § rogat: » Jtn intelligit dominium in agente?” 
et affirmando responderi posse , nobis videtur. 
Oritur enim actio legis Aquiliae, ex damno rei 
nostrae dato; proinde haec actio, et actio arbo- 
rum furtim caesarum competit domino, non 
usufructuario, caeterisve, qui domini non sunt. 
Conf. § 2. h. I. et Pothier ad h. t. D. n°. IV. 
et quae infra adnotata inveniuntur ad L. 12. 
D. h. t. (1). 

(1),» Legis autem Aquiliae actio, hero competit; hoc est, 
» domino.” Cf. L. 11. 5 . 6. D. ad Leg. Aquil. 

3 

Ad Ij. 5. § 2. 

» Is cujus ususfructus est in fundo , hanc 
» actionem non habet.” 

Domino soli competit liaec actio, ut § 1*. 
JCtus docuit; pioinde ipsa rei ratio docere vi- 
detur eam non competere usufructuario, quippe 
qui dominio careat. 

At vero Gothofr. ad hujus verba non habet , 
adnotat: y>Imo habet. L. 12. supra , quod vi aut 
clam.” Ad hanc autem difficultatem tollendam, 
dicendum est, fructuario quidem non licere ac- 
tionem arborum furtim caesarum instituere, sed 
fructuario permitti , fructuum nomine experiri in- 
terdicto, quod vi aut clam, et etiam utili actione 
ex lege Aquilia , semper tamen observata regula, 
quae in L. 11. D. h. t. docetur. Conf. porro 
h. 11. in fine , et L. 12, 13 et 16. § 1. D. 
quod vi aut clam, et Polhier l. I. ct Voet ad h. 
t . n 2 . 2. . 

Ad L. 5. § 3. 

» Qui autem fundum vectigalem habet, 

» hanc actionem habet: Sicut aquae 

» pluviae arcendae actionem, et Ji- 
» nium regundorum .” 

In hac lege agitur de Emphyteuta, id est, 
de eo, qui a domino praedii, usum et fructum 
et jus dominio proximum hujus praedii, in per- 
petuum aut ad tempus non modicum accepit, 
ea lege, Ut in agnitionem dominii certum ca- 
nonem solvat, (qui canon etiam Pensio et Vec- 
tigal dicitur, Cf. L. 1. D. si ag. vect. ) 

Emphyteutae igitur conceditur haec actio, non 
usufructuario ; quaeritur ratio discriminis? Quae 
in promtu est, et profluit ex $ Ii. h. t. 

Usufructuarius enim non habet dominium , Em- 
phyteuta quidem. Licet enim non habeat do- 
minium plenum, habet tamen dominium minus 
plenum utile; et domini appellatione utilis etiam 
dominus , seu utile dominium habens , continetur ; 
unde notant rem vindicantem , causa non cadere , 
si utile tantum rei dominium suum esse pro- 
baverit. Conf. Gothofr. in n. ad L. 23. § 1. 
D. de aq. et aquae pluv.; atque haec actio iis 
competit, eadem ratione, qua iis etiam competit 
actio aquae pluviae arcendae, nec non finium 
regundorum. 

3 * 

Fundum vectigalem. Agrorum alii vectigales, 
alii fructuarii , alii proprii , alii pignori possiden- 
tur. Conf, Poth. in n. ad L. 4. § 9. D. Fi- 
nium rcgund. Agri vectigales municipiorum vo- 
cantur, qui, manente apud municipes dominio, 
in perpetuum locabantur, ea conditione, ut tam- 
diu pro his vectigal penderetur, quamdiu, neque 
ipsis qui conduxerant, neque his qui in locum 
eorum successerant, auferri illos agros liceret. 
Atque populi Romani vectigales agri diceban- 
tur, qui ex hoste capti, vectigalibus subjicieban- 
tur, et in singula lustra, vel annos centenos lo- 
cabantur. Conf. Brisson. de V. S. in v. Vecti- 
galis. Hoc autem loco, fundus vectigalis dicitur 
de eo fundo, cujus usus et fructus et jus domi- 
nio proximum, alteri in perpetuum, aut saltem 
tempus non modicum concessum est, ex con- 
tractu Emphyteuseos , ea lege, ut in agnitionem 
dominii , certum vectigal solvatur. — Praedia pri- 
mum, ea lege colenda et melioranda concede- 
bantur sterilia , postmodum autem fertilia. Ex- 
eodem fonte manavit quoque nostratum Tyns- 
Regt, quod Emphyteusi simillimum. Cf. Simon 
van Leeuwen, Rooms-Holl. Regt. Boek II, 
D. XII. n*. 4, 5, 6. 

Aquae pluviae arcendae actionem. Conf. L. 23. 

§ 1 . D. de aqua et aq. pluviae. 

Et finium regundorum. Cf. /. 4. $ 9 D. fin. regund. 

Ad Legem Sextani. 

pomponius Lib. 10. ad sabinum. 

Ad Principium. 

» Si plures eandem arborem furtim eae - 
» ciderint cum singulis in solidum 
» agetur .” 

Haec lex agit de casu, quo plures sese conjun- 
xerunt, ad arborem arboresve caedendas, damni _ 
ferendi causa v. g. , vicino cuidam , quem odio 
prosequuntur , aut etiam forte lucri faciendi gra- 
tia, ut arbores caesas deinde auferant. Jam qua- 
eritur, si itaque pluribus arbor caesa sit, quinam 
tunc tenetur? Ratio dubitandi est in eo, quod, 
licet plures praesentes fuerint, tamen unus duo- 
ve tantummodo videntur caecidisse, aut si sin- 
guli quidem censeantur caecidisse: proprie nemo 
arborem caecidit, quoniam cujusque ictus per 
se, arborem non caecidisset 

Recte ad hanc quaestionem respondet JCtus, 
(omni subtili distinguendi ratione, in quantum 
quisque caeciderit, posthabita) si plures adfu- 
erint, omnes teneri; atque egregie ratio et fun- 
damentum hujus doctrinae exponitur in L. 21. 

§ ult. D. ad L. Aquil. ubi Julianus omnibus 
sese huic doctrinae opponentibus respondet: ipsis 

animadvertendam esse; longe absurdius consti- 
tui nullos teneri, aut unum alterumve potius, 
quoniam non facile constitui possit, quinam po- 
tius lege teneatur; atque insuper impunia esse 
maleficia, non oportere; addit porro: multa jure 
civili, contra rationem disputandi, pro utilitate 
communi recepta esse , innumerabilibus rebus 
probari posse. Quum autem res exemplis ma- 
nifestior fiat, e pluribus unum exemplum po- 
nit , hocce modo: Quum plures trabem alienam , 
furandi causa, sustulerunt, quam singuli ferre 
non possent, furti actione omnes teneri existi- 
mantur, quamvis, subtili ratione dici possit, ne- 
minem eorum teneri, quia neminem verum sit 
eam sustulisse; atque boc exemplum expresse 
confirmatur in L. 59. D. de furtis. 

Furtim. Conf. quae adnotata inveniuntur ad 

L. 7. pr. h. t. 

Cum singulis in solidum agetur. In solidum 
et in partem opponuntur. — ■ In solidum singuli 
tenentur, exemplo furum, sic ut unius praesta- 
tione, caeteri non liberentur; sic etiam, si plures 
servum percusserint, utrum omnes qui occide- 
rint, teneantur, videamus? Et. si quidem appa- 
ret cujus ictus perierit, ille, quasi occiderit te- 
netur; quod si non apparet, omnes quasi occi- 
derint teneri, Julianus ait. Et si cum uno aga- 
tur, caeteri non liberantur nam ex lege Aquilia , 

quod alius praestitit, alium non relevat, cum sit 
poena. C£ L. 11, 12. D. ad L. Aqud. et d. 
L. 21. % d. D. de furtis, et Voet ad h, t. D, 
n°. 2. in fine. Sic igitur juris erit, si plures 
simul caecidisse dicuntur ; licet e converso , si 
plurium arbor caesa sit, universis duntaxat, et 
semel, poena praestanda sit, ut docetur sequenti 
§ l 2 . 



Ad L 6. % d. 

»At si eadem arbor plurium fuerit, 
» universis duntaxat una et semel poe- 
» na praestabitur .” 

Non enim plus deliquit quia plurium est ar- 
bor. Regula enim valet in jure: » delicta circa 
rem admissa , non augeri multitudine dominorum.” 
Conf. Corp. Jtir. Gloss. ad h. t. 

Duntaxat. In jure, adverbium duntaxat ex- 
clusive accipitur pro tantum vel solum; quamvis 
in L. 202. D. de V. S. duntaxat idem significa- 
re mihi videatur, atque ad minimum , uti facile 
ex ipsa legis sententia conjicitur: »Quum in 

» testamento scriptum esset ut heres, in funere 
»aut in monumento, duntaxat, aureos centum 



* 

» consumeret , non licet minus consumere ; si 
«amplius vellet, licet; neque ob eam rem con- 
»tra testamentum facere videtur.” licet dissen- 
tiat Brisson. de V. S in v. duntaxat. 

Poena. De. significatione nominis poenae , ge- 
nerali sensu sumtae, deque varia ejus divisione, 
conf. quae docet Ulpianus in L. 131. § 1. D. 
de V. S. Poenam a pendendo derivat Varro, 
quum alii ejus originem Graecam esse volunt. 
Graecis enim noivrj significat pretium , quod ho- 
micida propinquis et affinibus occisi debebat, 
ne homicidii reum eum agerent. 



Ad L. 6. § 2. 

» Si arbor in vicini fundum radices por- 
» rexit, recidere eas vicino non lice- 
» bit / agere autem licebit, non esse 
»ejus, sicuti tignum, aut protectum, 
» immissum habere, si radicibus vicini 
» arbor aletur , tamen ejus est in cujus 
» fundo origo ejus fuerit .” 

Sensus bujus legis est, si arbor mea extendat 
radices in tuum praedium, non potes ea$ inci- 

dere, sed denuntiare ut tollam, et agere ad hoc; 
et licet haec arbor alatur ex radicibus quae sunt 
in tuo fundo, tamen haec arbor mea manet. 
Atque haec JPtia conveniens est generali juris 
principio, quod continetur L. 176. D. de reg. 

jur. : » Non est singulis coucedendum , quod per 
» magistratum publice possit fieri, ne occasio 
» sit majoris tumultus faciendi.” 

Non esse ejus. Ita in Pandectis Florentinis 
legitur, pro: Non esse ei jus; id que prisco more, 
quo, coalescentibus in unum exterioribus dictio- 
num antecedentium et sequentium primis sylla- 
bis, unum plerumque verbum duorum vice fun- 
gebatur , uti hoc loco ejus pro ei jus ; et in L. 
163. D. de R. J. Culus pro Cui jus , et in 
L. 8. D. de Uber, legat, alterius pro alteri jus. 
Cf. Gothofr. ad h. 1. In Haloandrina legitur ei 

jus, et Taurellus edidit, eius, ut docet Small. in 
notis ad h. L. n 2 . 1. 

Sicuti tignum aut protectum immissum habere. — 
Sunt qui legant sicuti tignum immissum , aut pro~ 
tectum habere. Conf. d’ArnauId Conjed. I. 2. ci- 
tatus apud Smallenb. I. I. sed non opus est ut a 
Florentina lectione recedatur, si to immissum gene- 
rali sensu accipiamus , ita ut de quavis re , proinde 
etiam de arbore intelligatur, ut jam sensus sit, vicino 
non esse jus aliquid, cujuscunque generis sit, im- 
missum habere in fundum vicini ; proinde nec ra- 

dices arboris sui , aeque minus atque ipsi liceret tig- 
num aut protectam, sine jure, in fundo vicini habere. 

Si radicibus vicini arbor aletur , tamen ejus est , 
in cujus fundo origo ejus fuerit . 

Haec doctrina contraria videtur iis quae do- 
centur in $ 31. I. de R. D. ubi docetur quod, 
si arbor vicini ita terram Titii presserit , ut in 
ejus fundum radices egerit, Titii illa arbor ef- 
ficiatur. Wissenbachius ad h. t. D. § 20. de 
hac quaestione disserens, scribit: » Nodus diffici— 
»lis, quem Hotomannus, quod videretur indis- 
D solubilis, secat, agnoscens antinomiam.” Va- 
rias praeterea conciliandi rationes ab Accursio 
allatas, ad lapidem lydium veritatis exploratas, 
consistere vix posse, ibidem docet. Varii varie 
lianc controversiam conciliare studuerunt , quos ci- 
tat Smallenb. in notis ad h. I. n 3 . 1. Maxime 
autem nobis arridet explicatio Pothierii ad h. t. 
D. n 3 . 3. nota l. qui dictam paragraphum In- 
stitutionum intelligit de casu, quo integras radi- 
ces arbor egit, ita ut omnino e solo vicini ar- 
bor alatur; quod si vero mea arbor extremas 
duntaxat radices egerit in solo vicini, quamvis 
tum haec inde aliquatenus alatur, tamen mea 
durat, quoniam in meo solo, et radicum max- 
ima pars, et ergo etiam arboris sit. — Atque 
de hoc casu haec lex intelligenda est. — Eodem 
fere modo, secundum Cujacium respondet J. a 

Costa ad d. § 31. Inst. qui tamen praeterea sibi 
objicit L. idt. D. quod vi aut clam , ubi doce- 
tur, vitem meam, quae in agrum tuum prorepsit 
et coaluit, nihilominus meam manere; adeoque 
quis dixerit sive praecipuas tantum, sive omnes 
radices arbor in solum vicini egerit; meam ta- 
men arborem manere. At vero responderi po- 
test, jus illud in d. L. ult. peculiare esse in vite, 
quia serpit longissime, itaque interdicto est lo- 
cus intra annum; post annum autem radices il- 
lae vitis domino , quasi praescriptione acqui- 
sitae sunt. 

Si radicibus vicini. E terra vicini, videntur le- 
gisse Basilic. meliore sensu. Conf. Schulting in 
notis ad h. §. 



Ad Legem Septimam. 
olpianus Lib. 38. ad Edictum. 

Ad Principium. 

» Furtim caesae arbores videntur, quae 
» ignorante domino, celandique ejus 
» causa , caeduntur .” 

Jam vidimus quid sub appellatione arborum , 
nec non quid sub appellatione caedere intelli- 
gendum sit. Jam vero hoc principio docetur 

quaenam arbores furtim dicuntur esse caesae , 
atque duo praecipue hic requiri, Ulpianus do- 
cet, nimirum ut caesae sint ignorante domino, et 
celandi ejus causa; si igitur arbores caedantur 
sciente domino et per vim, non agi potest ac- 
tione arborum furtim caesarum , uti explicatum 
est a nobis ad § 3. L. 8. h. t. Atque in ge- 
nere observandum, hoc principium et dictam il- 
lam paragraphum tertiam, optime posse intelligi 
et explicari, e comparatione inter utrumque in- 
stituta. 

Furtim. Hic non significat furti faciendi gra- 
tia, cum et sine furto fieri possit, ut quis ar- 
bores furtim caedat. Conf. § 1. h. L. Neque 
significat noctu caedere, uti est apud Paullum 
Sentent. lib. 5. tit. 20. § un. Sed significat clam 
caedere , ignorante domino , neque per vim , qua- 
cunque etiam ex causa fiat , sive lucri faciundi gra- 
tia, sive damni inferendi. 



Ad L. 7. § d. 

» Nec esse hanc furti actionem scribit 
» Pedius: cum et sine furto fieri possit, 
y>ut quis arbores furtim caedat 

Nec esse hanc furti actionem. — Actio furtim 
caesarum arborum datur contra caedentem ar- 

bores, etiamsi arbores caesas non abstulerit, 
neque furandi propositum habuerit ; nam fieri 
potest ut quis nocendi duntaxat animo, et non 
lucrandi faciundi gratia , arbores caeciderit , quo 
casu tamen arborum furtim caesarum competere » 
actionem haec lex docet, ratione addita hanc 
non esse furti actionem , id est, in ea tantummodo 
rationem haberi ipsius facti arborum caesarum, 
non vero an furti vel lucri illiciti faciundi gra- 
tia hoc factum sit. Conf. Voet ad h. t. D. n 2 II. 
Pothier ad h. t. D. n 2 III. et Gujacius Obs. 
L. IV. cap. 2. in fine. 

Scribit Pedius. Quamvis pauca de hoc JCto 
cognita sint, magni tamen nominis fuisse videtur. 
Nulla ipsius integra in Pandectis extant fragmen- 
ta, sed saepius sententia ejus ab aliis JCtis ci- 
tatur. A plerisque incerti temporis esse tradir- 
tur, ut a Bachio L. III. c. II. secl. 5. §. 23. 
cui sectioni inscribitur » de auctoritate prudentum; 

» ipsisque JCtis, ab Hadriano usque ad Constan- 
» tinum Magnum.” Ita etiam in ejus aetate defi- 
nienda dubii haerent B. Rutilius in Vit. JCtorum 
cap. 55. et Jo. Bertrandus de Jurisperitis, c. 55. 
Nonnullis autem abhinc annis, vir doctissimus 
F. C. C. Tydeman, omnia ad hunc JCtum 
pertinentia, accurate collegit in Dissertatione de 
Pedio Jcto. L. B. 1822, et extra omne dubium 
posuit, hunc JCtum floruisse initio seculi secundi, 

post C. N. Conf. Diss. laud. e. 1. sed. 1. §.4. 
Ibique porro probatur eum fuisse Sabinianorum 
sectae addictum ; nec non , ex ejus sententiis aut 
effatis ibi explicatis apparet, eum fuisse JCtum 
egregium, qui varios nodos et quaestiones juris, 
distinguendo , tam accurate , et juris et aequi prin- 
cipiis tam convenienter, dissolvere atque exponere 
sciret, ut eo magis dolendum sit, omnia ea 
scripta periisse, quorum perpauca a tribus JCtis 
(Salvio Juliano, Ulpiano et Paullo) nobis re- 
licta effata aut sententiae abunde testantur, quos- 
nam thesauros juris continerent. 



L. 7. § 2. 

» Si quis radicitus arborem evellerit vel 
» extirpaverit , hac actione non tene- 
ntur, neque enim vel caedit vel suc - 
» culit vel subsecuit. Aquilia tamen 
n tenetur quasi ruperit. 

In hac § 2 docetur , illum , qui neque caedit , 
neque succidit, aut subsecuit arborem, sed eam 
extirpavit vel eradicavit, non posse teneri actio- 
ne arborum caesarum , quia factum caedendi , 
nullo modo commisit. Ne autem impune quis 
arbores eradicaret, statutum est, istiusmodi de- 

linquentem teneri lege Aquilia, quasi ruperit; te- 
nebitur igitur e Cap. 3. dictae legis Aquiliae, 
quo cautum est ut, si quis alienum servum , pecu- 
demve , vulnerando, vel aliud animal occidendo, 
aliamverem rumpendo, (id est, quovis modo cor- 
rumpendo) alteri damnum dederit, tanti teneatur, 
quanti ea res retro triginta diebus proximis fuil 
plurimi. Conf. L. 27. § 5. D. et § 13, 14 et 
15. Jnst., de lege Aquilia. 

Radicitus. Id est, cum radicibus. Evellerit. 
Alii legunt evelleret, et in Haloandrina est evul- 
serit. Non opus autem, ut a lectione Florentina 
recedatur, Conf. Gothofr. in n. ad h. §, et Schul- 
ting in n. ad h. § , et ad L. 38. D. de rei vind. 
Conf. omnino quae supra adnotata sunt ad L. 

3. § 4. 

Ruperit. In vulg. legitur rapuerit, male; ver- 
bum enim rumpere ex ipsa lege Aquilia desum- 
tum est. 



Ad L. 7. § 3. 

» Etiamsi non tota arbor caesa sit, recte 
» tamen agetur quasi caesa.” 

Si quis non totam quidem arborem caeciderit, 
sed tantum partem ejus, forte uno alterove im- 

pcdimento, ne in caedendo pergeret detentus , 
non minus tamen actione arborum furtim caesa- 
rum tenebitur , aeque ac totam arborem caecidis- 
set. Atque haec doctrina juris communis princi- 
piis conveniens, variis etiam locis Digestorum 
probatur v. g. in L. 3. § 24 et 25 D. de SCio 
Silaniano et Claudiano. »Si autem non totum 
» testamentum , sed pars ejus aperta sit , dicen- 
» dum est, in Edictum incidisse eum qui aperuit; 
» parvi enim refert, utrum totum an pars aperi- 
» atur.” Conf. porro L. 111. D. de Legat: 
l e . ubi Gothofredus adnotat: » Qui peccat in 
» parte , in toto peccare videtur.” et in L. 3. § 
8. D. de inc. ruin: et rnufr. «Senatus consul- 
atum, Claudianis temporibus factum est ut, si 
» quis ex naufragio, clavos , vel unum ex his ab- 
» stulerit , omnium rerum nomine teneatur.” Ex- 
emplum bujus doctrinae rationis proponit Treba- 
tius, in L.2\.pr. D. de furtis , docens, si ali- 
quis aurem alicujus tetigit, totum eum attigisse 
videtur: proinde et qui dolium aperuit, et par- 
vum vini abstulit, non tantnm ejus quod ab- 
stulit, verum totius videtur fur esse. 

Ad L. 7. § 4. 

» Sive autem quis suis manibus, sive 
>’> du?n imperat servo arbores cingi, 

» subsecari, caedi, hac actione tene- 
ntur. Idem et si libero imperet .” 

Hac paragrapko agitur de aliquo mandante 
aut imperante arbores caedi, el secundum regu- 
lam, »quod quis per alium fecit, id se ipse fecisse 
» recte putatur” docetur, nil interesse utrum quis 
suis propriis manibus arbores caedat, an alteri 
imperaverit arbores caedere ; et praeterea duplex 
casus distinguitur; sive hoc quis imperaverit ser- 
vo suo, sive libero. 

In gravioribus criminibus qui jussit crimen , or- 
dinaria poena tenetur , aeque ac si ipse , sua manu , 
scelus perpetrasset. Cf. L. 15. D. ad L. Com. 
de Sic. ubi legitur: Mandator caedis pro homi- 

cida habetur. Illis autem , qui obtemperaverunt 
jubenti scelus , in levioribus ignoscitur; in atroci- 
oribus vero non quidem iis ignoscitur, sed poena 
tamen, propter jubentis vim, mitigatur. Hoc ni- 
mirum ita juris est in iis, qui parere necesse 
habent, v. g. servis, liberis, et civikus, in quos 
* domini, patres, et magistratus vim quamdam 
cogendi habent; non enim videntur dolo malo 
facere, qui parere necesse habent, secundum, re- 

gulam juris: »Is damnum dat, qui jubet dare; 

» ejus vero nulla culpa est, cui parere necesse 
»sit. Conf. L. 167. $ 1. et L. 169. D. de Ii. 

J. Aliud autem erit in libero homine, qui de- 
lictum , sibi mandatum , perpetraverit , quoniam 
enim non eadem ratio est mandati quae jussus, / 
uterque ordinaria poena afficiendus erit, et qui 
mandavit, et qui mandatum crimen exsecutus est; 
quoniam nemo invitus mandatum in se suscipere 
cogitur. 

Cingi. Vide explicationem verbi cingere su- 
pra ad L. 5. pr. 



Ad L. 7. § 5. 

» Quod si servo suo non 'praeceperit do - 
. » minus, sed ipse sua voluntate id ad- 

it miserit, Sabinus ait competere nox - 
nale, ut in caeteris maleficiis , quae 
» sententia vera est." 

Quid juris sit, si quis servo suo imperaverit 
arborem , arboresve caedere , superiore paragrapbo 
vidimus. Si autem servus sponte sua caecide- 
rit , non jubente domino , tunc contra dominum 
non datur actio arborum furtim caesarum, sed 
domino arboris caesae datur actio noxalis, con- 

tra dominum servi caedentis. Noxales actiones 
sunt, quae non ex contractu, sed ex noxa et 
maleficio servorum , adversus nos instituuntur ; 
quarum actionum vis et potestas haec est, ut, si 
damnati fuerimus , liceat nobis deditione ejus cor- 
poris quod deliquerit, evitare litis aestimationem. 
Conf. L. 1. D. de noxal. aci. et pr. Insi. eodem. 

Sabinus ait. Idem Sabinus hic memoratur, qui 
in L. 3. $ 4. memoratur , ad cujus de jure civili 
libros tres Ulpianus etiam commentarios scripsit. 
Cf. quae supra adnotavimus ad d. § 4. L. 3. h. t. 

Competere noxale. In Vulg. et Haloandr. le- 
gitur noxalem. Conf. Gothofr. in n. ad h. §. 
Non opus autem , ut a Florentina recedatur. Sae- 
pius enim noxale in jure obvium , et subintelli- 
gitur judicium. Conf. L. 8, 21, 27. D. de 
noxal. act. et L. 4. D. si ex nox. causa et L. 
4. § ult. D. de re jud. et Brissonius de V. S. in 
v. Noxalis $ 2. et tit. D. de Noxal, act. passim. 

Quae sententia vera est. Ex servi delicto do- 
minus non obligatur. Conf. D. Goth. in notis 
ad L. 4. Cod. de noxal. act. — Contra vero , 
si domino conscio et prohibere valente, servus 
res rapuerit, aut furto abstulerit; nam eo casu, 
detracta noxae deditione, ad summam condem- 
nationis solvendam , omnino compellendus est ; 
id est, in id quod interest, quod hoc casu erit 
quadruplum. Cf. Cujae. Observ. L. VI. cap. 2. 

4* 

Ad L. 7. § 6. 

» Haec actio , etiamsi poenalis sit , per- 
» petua est: sed adversus heredem non 
» datur: heredi caeterisque successori- 
» bus dabitur .” 

Gothofr. ad h. $j. » Perpetuam hanc actionem 

» nota , licet poenalem et adversus heredem non 
» competentem.” 

Sed adversus heredem. Actiones poenales dan- 
tur quidem heredibus, sed non contra heredes. 
Conf. § 1. Inst. de perp. et temp. ad. et L. un. 
Cod. ex dei. def. in quant. ten. her. nisi ab ipsis 
principalibus personis fuerint contestatae ; (litis 
contestatio enim institutam actionem producit atque 
perpetuat. Cf. L. 13. et L. 26. D. de O. et A,) 
quo casu heredibus dantur, et contra heredes. 
Cf. L. 58. D. de O. d A. et L. 169. D. de 
R. J. quin et id quod ex delicto ad heredes 
pervenit, ipsis auferendum est, ne alieno scelere 
ditentur, secundum regulam juris: sicuti poena, ex 
delicto defuncti , heres teneri non debeat , ita nec 
lucrum facere, si quid ex ea re ad eum perve- 
nisset. Cf. L. 38. D. de R. J. 

Ad L. 7. § 7. 

» Condemnatio autem ejus duplum con- 
» tinet .” 

Ex lege XII. Tabb. qui hac actione convenie- 
batur, viginti quinque aeris, in singulas arbores 
quas caecidisset, pendere damnabatur. Haec au- 
tem poena viginti quinque aeris exolevit, in 
cujus locum, ex edicto Praetoris, successit actio, 
de qua hoc titulo agitur, et cujus condemnatio 
duplum continebat. Quomodo autem illud du- 
plum computari debet, videndum est in L. seq. 
8. pr. 



Ad Legem Octavam . 
paulus Lib. 39. ad Edictum. 

Ad Principium. 

» Facienda aestimatione, quanti domini 
» intersit non laedi, ipsarumque arbo- 
» rum pretium deduci oportet: et ejus, 
» quod superest, Jieri aestimationem." 

In praecedente <$ 2 . observatum est, condemna- 
tionem hujus actionis continere duplum ; ut au- 
tem scire possimus quid sit duplum, primo de 

simplo constare debet; et proinde in hac lege 
docetur, quomodo aestimatio facienda est ; et do- 
cetur in facienda aestimatione ejus quod interest, 
primo deducendum esse pretium arborum caesa- 
rum, et deinde aestimationem faciendam esse ejus 
quod remanet; v. g. Arbor, antequam caesa fuit, 
valebat decem , lignum autem arboris caesae valet 
duo : jam illa duo detrahuntur, et octo duplan- 
tur. Cf. Corp. Jur. Gloss. ad h. I. et ad L. 
de Servo Corrupto. 

Facienda aestimatione. Legendum videtur, in 
facienda aestimatione. Conf. Potbier ad h. t. D. 
n*. FI. 

Ad L. 8. § d. 

» Furtirn arborem caedit, qui clam cae- 
» dit.” 

Qui clam caedit , unde etiam locnm habet in- 
terdictum quod vi aut clam. Caeterum ad h. § 
conf. supra quae adnotata sunt ad L. 7. pr. et 
infra ad § 3. h. L. Vide porro Gothofr. ad h. 
L. et L. 3. pr. et § ult. D. quod vi aut clam. 

Ad L. $. §. 2' 

» Igitur si caeciderit, et lucri faciendi 
» causa contrectaverit , etiam furti te- 
» nebitur , lignorum causa , et condic- 
»tione, et ad exhibendum.” ^ 

Rursus exemplum hic habemus , quo actio fur- 
tim caesarum arborum concurrit cum aliis. Do- 
cetur enim, illum qui caeciderit quidem teperi 
hac actione , quia caeciderit ; sed , si deinde ligna 
sive arbores caesas contrectaverit, etiam in- 
cipit teneri actione furti, et condictione, et ad ' 
exhibendum, lignorum causa, id est, propterea, 
quia arbores caesas abstulit. 

Lignorum causa. Lignorum appellatione va- 
ria continentur. Cf. Brisson : de V. S. in v. 
Lignum. In hoc titulo, lignorum appellatione 
continentur arbores, quae ita laesae aut subver- 
sae sunt, ut amplius reponi nequeant. Conf. 

L. 3. § 6. D. h. t. ibique adnotata. 

Condictione. Subintellige furtiva. 

Ad L. 8. § 3. 

V» Qui per vim , sciente domino caedit, 

» non incidit in hanc actionem 

Explicanda haec paragraphus est e L. 7. pr. 
D. h. t. , ubi docetur, ut haec actio arborum 
furtim caesarum locum habeat, duo requiri; 
primo , ut furtim caesae sint ; et secundo , ut , 
ignorante domino, celandique ejus causa hoc 
factum sit. Si proinde sciente domino, et non 
furtim aut clam caesae sint, cessat haec actio, et 
docetur hac arbores , per vim , sciente domi- 
no caedentem, nunquam hac actione posse te- 
neri , quibuscunque aliis forte actionibus tenea- 
tur; v. g. actione vi bonorum raptorum , aut in- 
terdicto quod vi aut clam. Conf. Corp. Jur. Gloss. 
ad h. L. Ubique notae marginales. 

Non abs re autem nobis videtur, hac occasi- 
one et caeteros enumerare qui hac actione non 
tenentur. Cessat autem haec actio, si arbores 
non furtim , sed sciente domino caesae sint , per 
vim , uti hoc loco docetur ; vel non caesae , sed 
radicitus evulsae atque exstirpatae; utpote quo 
casu , actio legis Aquiliae danda , quasi ex rupto. 
L. 7. $ 2. D. h. t. Vel denique jure caesae 
fuerint, veluti si alius arborem, nullo jure, plan- 
taverit in fundo caedentis, argumento legis 29. 

§ 1. in f. D. ad L. Aquil. et L. 7. D. de 
serv. praed. urb. aut arbor vicini urbano prae- 
dio meo vel rustico officiat, et per dominum 
stet, quo minus ipse eam succidat, aut ad pedum 
quindecim altitudinem ramos coerceat, ac propterea 
ego id egerim, ex permissu praetoris, secundum 
tradita in titulo de arboribus caedendis. Praetor 
autem ita edixit: » Quae arbor ex agro tuo in 
» agrum illius impendet, si per te stat, quo mi- 
»nus pedes quindecim, a terra eam altius coer- 
» ceas , tunc , quominus illi ita coercere , lignaque 
» sibi liabere liceat, vim fieri veto.” Atque jam 
Lex. XII Tabb. hoc efficere voluit, ut quindecim 
pedes altius rami arborum circumciderentur; at- 
que ideo, ne umbra arboris vicmo praedio no- 
ceret. Cf. L. 1. pr. § 7, 8 et 9. D. h. t. 



Ad Legem Nonam. 

GAJcs Lib. 13. ad Edictum provinciale. 

» Si colonus sit, qui caeciderit arbores, 
» etiam ex locato cum eo agi potest; 
apiane una actione contentus esse de- 
»bet actor." 

Casus est: colonus agri arborem caedit, tunc 
tenebitur, non solum hac actione, sed etiam 

actione ex locato. Sed una actione intenta, al- 
tera tollitur. De controversia autem, hinc ori- 
unda, vide quae ad ipsa verba legis adnotata 
inveniuntur. 

Si colonus sit. Quaeritur quid juris, si sit 
Emphyteuta ? Communi doctorum virorum opi- 
nione Emphyteutam, eo nomine, jure suo cade- 
re , eumque expelli posse docet Gothofr. ad h. L. 

» Plane una actione contentus esse debet ador” 
Plane in jure significat simpliciter, sine condi- 
tione , sine determinatione. Cf. L. 48. D. de adm. 
d per. tut. et L. 41. $ 6. D. devulg. dpup. subst. 
Praeterea autem Plane etiam occurrit pro sed, 
ut in L. 7. § 4. D. ad L. Aquil. d L. 52. § 7. 
D. de legat. 3 2 . Atque haec ultima significatio 
etiam est hujus loci. 

Cum hac actione plures actiones concurrere 
possunt, uti jam vidimus passim in hoc titulo. 
Sic verbi gratia , concurrere cum hac actione po- 
test etiam actio locati conducti , si caedens con- 
ductor sit;; et furti, si furandi animo qnis ar- 
borem caeciderit, aut ligna caesa deinde con- 
trectaverit, etiam legis Aquiliae, veluti ob dam- 
num injuria datum ; et interdictum , quod vi 
aut clam. Conf. L. 1. d L. 8. $ penult. h. t. 
et Merillius Obs. Lib. 4. 33. et Voet ad h. t. 
D. n a 4. 

Huic igitur doctrinae obstare videretur, quod 

hac lege docelur, nimirum, actorem una actione 
debere esse contentum. Ad hanc autem contro- 
versiam , (ut primo obtuitu videretur) tollendam, 
eadem fere explicatione utuntur interpretes: scii, 
hisce verbis eo sensu accipiendis , ut actor , qui 
una actione jam egerit, alia actione persequi ne- 
queat, quod ex priore jam consecutus est, dum 
id quod jam consecutus est , in posteriorem ac- 
tionem quae pinguior est, imputatur. Cf. Voet 
/. I. — Eodem modo, 'etiam hunc locum intel- 
ligit Pothier ad h. t. D. n 2 7. w. E. docens, 
actorem contentum debere esse una actione , 
excepto casu, si plus adhuc esset in actione qua 
nondum expertus est , quam in ea actione , e qua 
jam aliquid consecutus fuit. 

Caeterum, in genere observandum est, hunc lo- 
cum explicandum esse e lege 34. et L. 41. D. 
de O. et A. Conf. porro Matthaeus de crim. 
lib. 47. tit. 3. c. 2. n 2 7. et Wissenbach in disp. 
ad h. t. D. § 25. et Schulting. in n. ad h. L. 
et quae infra notata sunt ad L. 11. h. tit. quae lex 
etiam huc pertinet, et explicanda est quoque e 
lege 41. D. de O. et. A. 

% Ad Legem Decimam. 

julianus Lib. 3. ex minicio. 

» Si gemina arbor esset, et supra terram 
» junctura ejus emineret, una arbor 
» videtur esse: sed si id, qua junge- 
» retur , non exstaret, totidem arbores 
»sunt, quot species earum supra ter- 
y>ram essent.'" 

Huic legi apud Gothofredum inscriptum le- 
gimus: Quot sint arbores. Nec immerito: nam 
haec quaestio, quot arbores caesae sint, usu ve- 
nire debet, quoties in singulas arbores poena 
statuta sit; ex Lege, v. gr. duodecim Tabula- 
rum , qui hac actione conveniebatur , viginti 
quinque aeris in singulas arbores quas caecidis- 
set, pendere damnabatur (1). Hinc quum duae 
arbores invicem juncta fuissent, scire intererat 
an una, an gemina arbor videretur, de qua re 



(1) Sic legimus apud Plinium Hist. Nat. XVIII. J. »Fuit 
»et arborum cura, legibus priscis ; cautumque est duo- 
»decim Tabulis, ut, qui injuria caecidisset alienas, 
» lueret in singulas aeris XXV.” Quem locuin refert 
Grotius in Flor. Spars. ad h. t. p. m. 221. 

Gemina arbor, etiam occurrit apud Yirgiliura, Aen. 
L. 6. vs. SOS: 

» Liquidumque per aera labsae 
» Sedibus optatis, gemina super arbore sidunt.” 

Julianus sententiam fert, ita ut una censenda 
sit arbor, si ejus junctura supra terram emine- 
ret ; tot , contra , arbores esse aestimentur, quot 
supra terram emineant, si id, quo jungerentur 
non supra terram emineret. Cf. Pothier ad h.t. 
D. n fi 6. et Schulting. in notis ad h. L. 

Si gemina. Geminus, prima significatione, de 
personis adhibetur, ita ut gemini significent duos, 
eodem partu editos; vel ut Servius, ad Aen. II. 
vs. 500. adnotat, duos simul editos. Quidquid 
sit, vox denotat arctissimam conjunctionem, at- 
que hanc notionem etiam servavit in secunda 
significatione , qua hoc vocabulum ad res similli- 
mas, et arctissime inter se conjunctas , translatum 
est, sic de binis oculis, hac voce etiam utitur 
Virgilius, alio loco. 

» Huc geminas nunc flecte acies; hanc aspice • 
gentem .” 

Quasi dicat poeta: geminas oculorum acies, id 
est, totum visum tuum, huc debes dirigere. 

Junctura ejus. Junctura arboris est id quo 
jungitur. 

Non extaret. Supple: supra terram. 

Ad Legem Undecimam. 

paulus Lib. 22 ad Edictum. 

» Sed si de arboribus caesis [ea?] Lege 
» Aquilia actum sit: interdicto , Quod 
»vi aut clam, reddito absolvetur , si 
» satis prima condemnatione gravave- 
»rit reum; manente nihilominus ac- 
» tione ex lege XII Tabularum 

Casus legis bic est. Actum erat, legis Aqui- 
liae nomine, arborum furtim caesarum; nunc tol- 
litur interdictum quod vi aut clam , si nimirum 
judex , sententia sua , tantum gravaverit reum , ut 
hoc interdicto non plus possit consequi actor, 
quam jam consecutus est, e prima condemnatione 
rei , per judicem. Et porro docetur, salvam ni- 
hilominus manere actionem ex lege duodecim Ta- 
bularum, quatenus scilicet illa plus contineret , 
sive pinguior esset. 

Quum autem liaec Lex, uti etiam Lex 9. h. t. 
explicanda sit ex L. 41. § 1. D. de O. et A. 
hanc paragraphum hic adscribendam esse, ex rc 
duximus: »si ex eodem facto, duae competant 
» actiones , postea judicis potius partes esse , ut , 
» quo plus sit in reliqua actione , id actor ferat. 
» Si tantundem aut minus, nihil consequatur” (1). 

(1) Conf. quae adnotata sunt supra ad L. i. h. t. 

Generaliter, de doctrina supra in d. L. 9. h. 
t. et in hac L. 11. tradita, regula certa fixaque 
haec statui potest: quod, si quis duriore antea 
egerit actione , nempe arborum furlim caesarum 
ea contentus esse debeat. Sin leniore, nimirum 
locati , possit adhuc petere , actione arborum fur- 
tim caesarum , quod in eo plus est ; et si quis , 
de arboribus caesis , ex lege Aquilia egerit , su- 
persit adhuc actio ex lege duodecim tabularum; 
in id scilicet , quod in ea plus esi. 

Ejusdem generis atque interpretationis est L. 
18. § 1. D. Comm. ubi Gajus dicit, de rebus 
commodatis vel depositis (si sint deteriores red- 
ditae) et actiones ex contractu , et legis Aquiliae 
oriundas esse: sed si qua earum actum fue- 
rit, alias actiones tolli; nimirum, si duriore ac- 
tum fuerit, tollitur lenior; non contra. Cf. A. 
Matthaeus de Crim. L. 47 tit 3. C. 2. n». 7. e t 
Smallenb. in n. ad L. 10. D. n. Ii et B. Voorda 
thes. controv, dec. 25, § 9. et caeteri , ' quos citat 
Sraall. in n. ad L. 41. § 1. D. de O. et A. et 
explicatio quam exhibet Pothier, ad d. L. 41. m. 66. 

Gravaverit reum. Scii, si judex in tantum con- 
demnaverit reum, quantum et solummodo per 
illud interdictum, actor posset consequi. 

Manente nihilominus actione ex lege XII. Ta- 
bularum. Sed notandum est , hanc actionem 
solummodo in eo, quod plus est, remanere. 

Ad Legem Duodecimam. 
Javolenus Lib. 15. ex Cassio. 

» Qui agrum vendidit, nihilominus fur- 
» tim arborum caesarum agere potest ” 

Hujus actionis eadem causa est , quae actionis 
e lege Aquilia oriundae. Conf. L. 15. § 1. J) 
h. t. Datur enim, quoties damnum in re nostra 
passi sumus ; oritur ergo ex dominio, et domino 
competit. At vero forte quis quaerat, quanam 
ratione tunc competere potest illi , qui agrum 
suum vendidit? Gothofr. ad b. L. ex multis le- 
gibus citatis, doctrinam, hac lege contentam, vult 
explicare de casu, quo lis jam contestata foret; 
quin imo mox prorsus in contrarium it, adno- 
tans : y> Imo non potest , L. 6. 4. D. de aqua 

y> et aquae pulv.” sed in ea lege agitur de dominio 
jam tradito; hic non item, quum sermo tantnm 
sit de fundo vendito sed nondum tradito. Conf. 
Schulting , in notis ad h. L. Atque hacce in- 
terpretatione , facile omnes difficultates quaestio- 
nesve evanescere facit. Pothier ad h. t. n a . 4. 
nota A. qui ad verbum vendidit , adnotat: et 
nondum tradidit. 



TANTUM. 

THESES. 



i. 



IVIulieres in Codicillis testes esse nequeunt. 

II. 



Vestium verus, non quasi ususfructus est. 

IIL 

Mandator vulneris, si mandatarius fines man- 
dati fuerit egressus, non tenetur lege 15. D. ad 
L. Com. de Sicar. 

IV. 

A momento mortis consiliarii, prodigo dati, 
ipse prodigus recte statim contrahere poterit. 



V. 

Si conjux petierit dissolutionem provisoriam 
communionis, sola uxor tenetur ad fidejussorem 
dandum, non vero maritus. 

THESES. 

VI. 

Adsentimur Montesquievio , Leitres Persanes , 
Ep. 106. publicae saluti dammosum esse, nulla 
plane divortia admittere. 

VII. 

Consiliarius , de quo agitur art. 391. Cod. 
Civ. non tenetur de consilio suo , nisi fuerit 
fraudulentum. 

VIII. 

Minores 16 annis, numquam poena criminali 
puniri possunt. 

IX. 

Ubi nulla Lex, nullum est delictum. 

X. 

Poenae constituendae proximus nobis videtur 
finis, ut a debetis omnes deterreantur; exsequen- 
dae vero , ne legis , poenam minantis , vana 
sit omnis et inanis auctoritas; quamvis ultimus, 
et comminationis et exsecutionis finis in tuenda 
juris securitate sit positus. 

XI. 

Quum ad imputationis gradum maxime in- 
tersit, utrum cogitate et consulto, an vero in 

THESES. 

animi commotione scelus quoddam perpetratum 
sit; egregia aestimanda est sententia Ciceronis, De 
Off. lib. 1. cap. 8. »Sed in omni injustitia per- 
» multum interest , utrum perturbatione aliqua 
» animi, quae plerumque brevis est, et ad tem- 
»pus, an consulto et cogitate fiat injuria: Le- 
» viora enim sunt, quae repentino aliquo motu 
i> accidunt quam ea , quae meditata et praeparata 
» inferuntur.” 

XII. 

Religio ab omni imperio libera est. Omnis 
itaque religio quae rem publicam non turbat, 
est toleranda. 

